सोनीपत, हरियाणा/नगर संवाददाताः सोनीपत के गांव जखोली में बुधवार सुबह एक तेज़ रफ़्तार कार अनियंत्रित होकर पेड़ से टकरा गई. हादसे में कार में सवार तीन युवकों की मौके पर ही मौत हो गई, जबकि एक महिला गम्भीर रूप से घायल हो गई. घायल महिला को इलाज के लिए खानपुर पीजीआई रेफर कर दिया गया है. दरअसल जाखोली गांव का रहने वाल सचिन अपने दो सालों जिनेंद्र, पंकज और एक महिला के साथ अपने घर से यमुना नदीं की तरफ अपने खेतों के लिए निकला था. तेज गति के कारण उसकी कार अनिंयत्रित हो कर पलट गई और पेड़ से टकरा गई. गांव वालों ने इसकी सूचना पुलिस को दी. पुलिस ने मौके पर पहुंच कर शवों को कब्जे में लेकर पोस्टमार्टम के लिए नागरिक अस्पताल भिजवा दिया. वहीं घायल महिला को इलाज के लिए सामान्य अस्पताल ने जाया गया जहां उसकी गंभीर हालत देखते हुए उसे पीजीआई खानपुर रेफर कर दिया गया. हादसे के बाद मौके पर पहुंचे गांव जखोली के सरपंच गौरव ने बताया कि सुबह सचिन अपने दो सालों के साथ खेतो में जा रहा था तभी ये हादसा हुआ और हादसे के बाद गांव में मातम का माहौल है.